**КАК ДА ПОЛУЧИМ ПРАВНА ПОМОЩ - ИНФОРМАЦИЯ:**[**http://www.nbpp.government.bg/**](http://www.nbpp.government.bg/)

**СИСТЕМА ЗА ПРАВНАТА ПОМОЩ В РEПУБЛИКА БЪЛГАРИЯ**

Новата система за правна помощ е създадена с прие­мането на Закона за правната помощ (ЗПП) и съответ­ните подзаконови нормативни актове, които са в сила и действат от 01.01.2006 г.

Законът за правна помощ урежда системата за предос­тавяне на правна помощ по наказателни, граждански и административни дела, която се осъществява от адво­кати и се финансира от държавата. Правната помощ се организира от Националното бюро за правна помощ (НБПП) и адвокатските съвети. Националното бюро за правна помощ се състои от петима членове - председател, заместник-председател и трима членове. То е орган, кой­то решава въпросите от своята компетентност на заседания.

**I. Правната помощ, предвидена от за­кона се предоставя като:**

**1.**консултация с оглед постигане на споразумение преди започване на съдопроизводството или за завеж­дане на дело;

**2.**подготовка на документи за завеж­дане на дело;

**3.**процесуално представителство;

**4.**представителство при задържане по чл. 63 ал. 1 от Закона за Минис­терството на вътрешните работи (ЗМВР).

Правната помощ се допуска за обезпе­чаване адвокатска защита в досъдебната и съдебна фаза на наказателното производство, по административни и граждански дела пред всички съдебни инстанции.

Не се допуска правна помощ по тър­говски дела и по данъчни дела, водени по реда на Данъчно-осигурителния процесуален кодекс.

В обхвата на правната помощ се включ­ват случаите, при които по силата на закон се предвижда задължителна ад­вокатска защита, както и всички слу­чаи, когато лицето не разполага със средства да заплати възнаграждение за адвокатска защита, желае да ползва такава и интересите на правосъдието изискват това.

**ІІ. Законът регламентира реда и усло­вията за предоставяне на правна по­мощ:**

Правната помощ, изразяваща се в кон­султация и подготовка на документи за завеждане на дело се предоставя на лица в затруднено материално поло­жение, което обстоятелство се устано­вява по предвидения в закона ред.

Правна помощ се предоставя и на при­емно семейство или на семейство на роднини и близки, при което е наста­нено дете по реда на Закона за закрила на детето.

**III. Решението за предоставяне на правна помощ, изразяваща се в консултация и подготовка на докумен­ти за завеждане на дело, се взема от председателя на НБПП** в нормативно посочени срокове и при наличие на за­коноустановени предпоставки. Отка­зът за предоставяне на правна помощ се мотивира и може да бъде обжалван по реда на Административно процесуалния кодекс.

Решението за предоставяне на правна помощ се изпраща незабавно на съот­ветния адвокатски съвет за определя­не на адвокат от Националния регис­тър за правна помощ. При възможност адвокатският съвет определя адвокат, посочен от лицето, на което се предос­тавя правна помощ.

**IV. В случаите на предоставяне на правна помощ,** изразяваща се в про­цесуално представителство, както и представителство при задържане по реда на ЗМВР, решението за предос­тавяне на правната помощ се взема от органа, ръководещ процесуалните действия (дознател, следовател или съ­ответният съд), по молба на заинтере­сованото лице или по силата на закона. Това решение се изпраща до съответ­ния адвокатски съвет с искане за оп­ределяне на адвокат от Националния регистър за правна помощ.

Адвокатският съвет уведомява органа, ръководещ процесуалните действия за определения адвокат, който се на­значава от органа, взел решението за допускане на правна помощ за пове­реник, защитник или особен предста­вител за всички съдебни инстанции, освен ако има възражения за това.

Законът допуска възможност назначе­ният по предвидения в ЗПП ред адво­кат да преупълномощи друг адвокат, вписан в Националния регистър за правна помощ.

Назначеният повереник, защитник, особен представител може да бъде за­менен от органа, извършил назначени­ето, по реда предвиден в ЗПП.

**V.**    **Лицето, на което е предоставена правна помощ е длъжно да уведоми незабавно органа по назначението за промените в обстоятелствата, на които се основава предоставената правна помощ.** В този случай, правната помощ може да бъде прекратена от момента на настъпване на промяната.

**VI.** В **неотложни случаи по дела за мерки за процесуална принуда** и разпити пред съдия в досъдебното производство, секретарят на адвокатския съвет определя адвокат от списъка на
дежурните адвокати, ако обвиняемият, уличеният или заподозреният сам не си е упълномощил защитник.

Дежурен адвокат се определя и в случаите на задържане по реда на ЗМВР. Дежурните адвокати се избират от нарочен списък, изготвян и актуализиран периодично с имената на адвокати, дали съгласието си за това. Дежурният адвокат продължава да осъществява правна помощ във всички стадии на процеса.

**VII. Съгласно Глава осма от ЗПП прав­на помощ се предоставя на граждани и по международни спорове по граждански и търговски дела пред всички съдебни инстанции.** Не се предоставя правна помощ по този ред по между­народни спорове по наказателни и ад­министративни дела. Субекти на правната помощ са граж­дани на Европейския съюз (ЕС) или законно пребиваващи лица в държава-членка на ЕС, при условие че имотното им състояние не превишава социално­то равнище, установено в Глава трета от ЗПП.

Правна помощ може да бъде предоста­вена и в случаите, когато имотното със­тояние на молителите превишава по­соченото от ЗПП равнище, но същите са заявили желание да получат правна помощ и нямат възможност да запла­тят съдебните разноски. Наличието на така предвидените предпоставки за получаване на правна помощ подлежи на преценка от НБПП. Министерство на правосъдието (МП) е органът на Република България, който приема молби за правна помощ при международни спорове от компетент­ните органи на държави-членки на Европейския съюз. Също така Минис­терството на правосъдието изпраща молбите за предоставяне на правна помощ при международни спорове до компетентните органи на държавите-членки на Европейския съюз.

При получаване на молба за предоста­вяне на правна помощ от компетентен орган на друга държава-членка на Ев­ропейския съюз, то извършва провер­ка относно законосъобразното комплектоване на молбата с необходимите документи и превода и ги изпраща не­забавно на НБПП. Решението на НБПП, с което се уважава молбата за правна помощ, се изпраща чрез МП до органа на чуждата държава. Отказът на НБПП следва да бъде моти­виран. Той подлежи на обжалване по реда на Административно процесуалния кодекс.

В хипотезата, когато международният спор е подведомствен на съдебна ин­ституция на друга държава-членка на ЕС или съдебно решение подлежи на изпълнение в друга държава-членка на ЕС, кандидатът - български гражда­нин, който живее на територията на Република България, чужд гражданин или лице без гражданство, на което е разрешено дългосрочно пребиваване в Република България, или лице с пре­доставен статут на бежанец или с пре­доставено право на убежище на тери­торията на Република България, имат възможност да избират да подадат молбите си за правна помощ чрез МП или директно до компетентния орган на съответната държава-членка на ЕС.

Тези документи следва да бъдат преве­дени, без легализации, и да отговарят на вите изисквания. В противен случай МП може да откаже придвижването им с мотивиран отказ, за който следва да уведоми кандидата.

Министерството на правосъдието кон­султира кандидатите за условията, на които следва да отговарят молбите и документите им и осигурява превод, както и препраща същите на компе­тентните органи. В случаите, когато молбата за правна помощ не бъде уважена, кандидатът дължи възстановява­не на разходите за преводи.

При подаване на молбите се ползуват стандартните формуляри, приети от Европейската комисия.

Лицето, което е получило правна помощ в друга държава-членка на Европейския съюз, където е било гледано делото, има право на правна помощ по този закон, в случай, че от Република България бъде поискано признаването или допускане на изпълнение на съдебното решение, постановено по съответното дело.

**VIII.**         **Националното бюро за правна
помощ води Национален регистър** за правна помощ на адвокатите, опреде­лени да осъществяват правна помощ по съдебни райони на съответните окръжни съдилища. Регистърът е пуб­личен. Той се води на хартиен и елек­тронен носител и се публикува в Интернет.

**IX.** **Предоставената правна помощ се
отчита от адвокатите чрез адвокатските съвети пред НБПП.**

Националното бюро за правна помощ разглежда отчетите, придружаващите ги становища на адвокатските съвети и приложените документи. Въз основа на приетите и одобрени отчети, НБПП изготвя решение и разпорежда плаща­не на адвокатските възнаграждения, определени по реда и при условията на Наредбата за заплащането на прав­ната помощ. Заплащането на правната помощ се извършва от НБПП по банков път.

 



КООРДИНАТИ НА НБПП:

**Национално бюро за правна помощ**

гр. София 1421,ул."Развигор"№ 1

Интернет адрес: <http://www.nbpp.government.bg/>

E-mail: nbpp@nbpp.government.bg

Телефон: 00359 2 8193200

Факс: 00359 2 8654812

**Писмата изпратени на следния адрес се получават от всички адвокатски колегии e-mail:** **ba@vas.lex.bg**

**ВИСШ АДВОКАТСКИ СЪВЕТ Телефони: (+359 2) 9862861, 9875513, 9875859 Факс: (+359 2) 9876514 Ел. поща:** **office@vas.lex.bg**

1. Благоевград 2700 Телефони: (+359 73) 884494 Факс: (+359 73) 884494 Ел. поща: office@blak.lex.bg

2. Бургас 8000

Телефони: (+359 56) tel: 815081

Ел. поща: office@bak.lex.bg

3. Варна 9000

Телефони: (+359 52) 634856

Ел. поща: office@vaK.lex.bg

4. Велико Търново 5000 Телефони: (+359 062) 630 546

Факс: (+359 062) 630 546

Ел. поща: office@vtak.lex.bg ak\_tarnovo@abv.bg

mariya\_koparanova@b-trust.org

5. Видин 3700

Телефони: (+359 094) 094 600708 Факс: (+359 094) 094 600708

Ел. поща: office@vdak.lex.bg

6. Враца 3000

Телефони: (+359 92) 23325 Ел. поща: office@vrak.lex.bg

7. Габрово 5300

Телефони : (+359 66) 807327

Ел. поща: office@gak.lex.bg ak\_koztuharova@b-trust.org

8. Добрич 9300

Телефони: (+359 58) 602466 Ел. поща: office@dak.lex.bg

9. Кърджали 6600 Телефони: (+359 361) 62536

Ел. поща: office@kak.lex.bg

10. Кюстендил 2500 Телефони: (+359 78) 547048

Ел. поща: office@ksak.lex.bg

11. Ловеч 5500

Телефони: (+359 068) 623502 Факс: (+359 068) 623502

Ел. поща: office@lak.lex.bg panovska@b-trust.org

12. Монтана 3400

Телефони: (+359 96) 305437

Ел. поща: office@mak.lex.bg

13. Пазарджик 4400 Телефони: (+359 34) 445853

Ел. поща: office@pzak.lex.bg

14. Перник 2300

Телефони: (+359 76) 602791

Факс: (+359 76) 602791

Ел. поща: offlce@prak.lex.bg

15. Плевен 5800

Телефони: (+359 64) 803321

Ел. поща: office@plak.lex.bg advkol-pleven@b-trust.org

16. Пловдив 4000

Телефони: (+359 032) +359 32 6231

Ел. поща: office@pak.lex.bg bar\_plovdiv@abv.bg

17. Разград 7200

Телефони: (+359 84) 662039

Ел. поща: office@rzak.lex.bg

18. Русе 7000

Телефони: (+359 82) 870 348 Факс: (+359 82) 870348

Ел. поща: office@rak.lex.bg ak2\_ruse@b-trust.org

19. Силистра 7500

Телефони: (+359 86) 821625

Ел. поща: office@salk.lex.bg

20. Сливен 8800

Телефони: (+359 44) 622602

 Ел. поща: office@svak.lex.bg

21. Смолян 4700

Телефони: (+359 0301) 6 56 61

Ел. поща: office@smak.lex.bg

22. Стара Загора 6000 Телефони: (+359 42) 622526

Ел. поща: office@szak.lex.bg

23. Търговище 7700

Телефони: (+359 0601) 6 36 83

Ел. поща: office@tak.lex.bg

24. Хасково 6300

Телефони: (+359 38) 664330

Ел. поща: office@hak.lex.bg

25. Шумен 9700

Телефони: (+359 54) 664330

Ел. поща: office@shak.lex.bg

26. Ямбол 8600

Телефони: (+359 46) 664277

Ел. поща: office@yak.lex.bg

27. София 1000

Телефони: (+359 02) 9870519; (+359 02) 9890937 Факс: (+359 02) 9885893

Ел. поща: sak\_sas@abv.bg